**Badevannskvalitet ved store nedbørsmengder**

Ved store nedbørsmengder kan det stedvis bli dårligere badevannskvalitet. Store mengder overflatevann renner ned i ledningsnettet. Dette klarer ikke alltid avløpsanleggene å håndtere, slik at ubehandlet kloakk renner ut og har negativ effekt på badevannskvaliteten.

Man antar at badevannskvaliteten er tilfredsstillende 2-3 dager etter at det kraftigste regnet har gitt seg.

Det er vist at risikoen for å bli syk ved bading i forurenset vann øker med økende innhold av tarmbakterier i vannet. Barn er mer utsatt for å bli syke.